Încă din ultimii ani ai secolului al XIII-lea, evoluţia 

societății de pe teritoriul cuprins între Dunăre, Carpaţii sudici și linia Milcov-Siret atinsese 
— cum s-a văzut — stadiul în care marii feudali simţiseră nevoia unificării formațiilor Jor 
politice mărunte într-un stat mai mare, menit să asigure, în interior, dăinuirea şi dezvoltarea 
orinduirii feudale și să poată face totdeodată faţă, cu succes, primejdiilor din afară, În liniile 
ei mari, această transformare s-a produs în primele decenii ale secolului al XIV-lea, Urmarea 
ei implicită nu putea fi decit tendința de independență a noului principat astfel format, Voie- 
vodatul "Ţării Românești. 
Profitind de crizele interne ce zguduiau cele două mari state vecine — imperiul Hoardei de 
Aur și regatul maghiar — şi folosind cu îndeminare conflictul permanent dintre ele, noul 
voievod al tinerei Țări Românești, Basarab I (ante 1324—1351 /2) reuşeşte să înlăture, în 
împrejurări greu de precizat, mai întii dominaţia tătară şi apoi — printr-o victorie categorică 
asupra oștilor comandate de însuşi regele Ungariei (1330) — şi suzeranitatea acestuia din urmă. 
Epoca ce se deschidea astfel, și care se va întinde pină după mijlocul secolului al XV-lea, 
se caracterizează, pe plan intern, prin eforturile domniei de a-și consolida autoritatea faţă de 
tendinţele centrifugale ale marilor feudali; pe plan extern, printr-o continuă şi dirză luptă 
pentru păstrarea independenţei, de drept și de fapt, a noului stat, În cursul acestei epoci se 
pot distinge două perioade: prima, de organizare treptată a domniei și de apărare a inde- 
pendenţei faţă de încercările de cotropire ale regatului maghiar (pînă la 1390); a doua, de 
puternice conflicte între autoritatea centrală și marii feudali, concomitente şi impletite cu un 
aproape permanent război de independență, de astă dată faţă de un nou factor politic, în 
plină ascensiune a forţei sale militare: Imperiul Otoman, care — prin cucerirea unei bune părți 
din Peninsula Balcanică — atinsese frontiera dunăreană a "Țării Românești. 


În stadiul actual al cercetărilor, nici monumentele şi obiectele de artă mai de mult cunoscute, 
nici chiar preţioasele rezultate — noi și mereu îmbogăţite — ale săpăturilor arheologice, nu 
ne îngăduie să urmărim întreaga reflectare în artă a evoluției istorice schițate mai sus. i 
ştim cu certitudine că preocupările artistice n-au lipsit — şi nici n-ar fi putut, de altfel, să 
lipsească — din viața nici uneia dintre clasele sociale ale vremii, pentru unele aspecte ale artei 
acestei epoci, materialul de care dispunem este destul de sărac, în timp ce, pentru altele, nu 
avem aproape nimic. Totuşi, un lucru ne apare, de pe acum, perfect clar: transformările 

sociale și evenimentele politice amintite mai sus nu au modificat în egală măsură felul de 
viață al tuturor păturilor sociale și — ca urmare — nici arta acestora. 

Într-adevăr, țărănimea nu ajunsese, încă, la o atit de gravă stare de aservire, încît aceasta să 
modifice, în măsură apreciabilă, arta ei cu tradiții multiseculare. 

Tirgurile — ce începuseră să se înfiripe încă din epoca precedentă — se dezvoltă acum într-un 
ritm viu, dar cei mai mulți dintre cei care le locuiau îşi mai păstrau (Şi aveau să-și mai 
păstreze timp de veacuri) și ocupațiile agricole, așa încît felul lor de trai nu se diferențiase 
decît prea puţin de acela al țărănimii. Astfel, condițiile înseși ale creării unei arte specifice 
păturii sociale a tirgoveților lipseau; căci singură pătrunderea — pe calea schimburilor comer- 
ciale, alături și împreună cu diferite obiecte străine, de lux şi de podoabă — a cîtorva noi 
procedee în tehnica de producere a unor obiecte de uz comun și a cîtorva detalii de modă 
vestimentară adoptate de unele elemente mai avute — nu putea duce, încă de pe atunci, la 
un asemenea rezultat. Ar fi greșit așadar să confundăm arta pe care o vădesc adesea, chiar 
de pe acum, unele obiecte produse, sau numai vindute, în cuprinsul tirgurilor, cu o artă speci- 
fică păturii sociale a tirgoveţilor, căci de o asemenea artă nu va putea fi vorba decit doar 
mai tirziu. 

Cu totul alta era, în această privinţă, situația clasei feudale: datorită privilegiilor de care se 
bucura, aceasta dispunea de însemnate resurse materiale, ce-i îngăduiseră, încă de mai de 
mult, o continuă ridicare a nivelului ei de trai. O dată cu constituirea voievodatului unitar 
şi independent, feudalitatea dobindea noi posibilităţi de dezvoltare şi, deci, de sporire a 
acestor resurse materiale, Dar, în același timp, pentru ea se năștea și nevoia găsirii unor noi 
chipuri de afirmare a actualei sale poziţii în societatea vremii. Cum s-a văzut, o artă după 
cerințele și pe gustul feudalilor începuse să se creeze în aceste părți încă din cursul epocii 
precedente ; de aci înainte, nu numai că o asemenea artă se va bucura de condiţii din ce în ce 
mai prielnice de dezvoltate, ci însăși evoluția istorică va duce la transformarea ei — putem 
spune chiar că va impune această transformare — într-o artă care nu numai să corespundă 
posibilităţilor şi nevoilor de moment ale feudalităţii, ci să-i și exprime acesteia tendinţele perma- 
nente și veleităţile de viitor, mereu în creștere. Astfel, arta pe gustul feudalilor începe să 
devină, de aci înainte, o artă a clasei feudale. 

La rindul său, o dată constituită, domnia trebuia să se impună, atît în afară, față de mai 
vechile state feudale vecine, cît şi, mai ales, în interior, faţă de feudalii, gata oricînd să-i 
conteste autoritatea. Unul dintre mijloacele care — alături de forța armelor — puteau fi, pe 
atunci, folosite în acest scop, era fastul de curte. De la aspectul clădirilor înălțate din porunca 
sau măcar cu ajutorul voievodului și pînă la podoaba celui mai modest obiect uzual ce-i 
trecea acestuia prin mină, totul trebuia să arate mulțimii că el este a//zeva decit oricare dintre 
feudali şi anume — așa cum încercau să se prezinte și principii şi monarhii străini — o ființă 
mai presus de ceilalți muritori: un «uns al lui Dumnezeu». Crearea unor forme artistice 
corespunzătoare unui asemenea scop, cu totul nou în evoluția societății din "Țara Românească, 
depășea însă posibilităţile pe care le oferea, singură, zestrea de experiență a meșterilor local- 
nici, rezultată dintr-o lungă adaptare a formelor tradiţionale la nevoile, sporite mereu dar 
lent, născute din treptata diferenţiere între diversele pături ale acestei societăţi. Astfel — ca 

mijloc de a asigura voievodului prestigiul trebuitor — fastul domnesc a impus crearea unci 
arte de curte care, pentru a depăși în strălucire pe cea a feudalilor şi pentru a putea susține 
comparaţia cu cea similară din țările vecine, a trebuit să recurgă și la experiența dobindită în 
locuri în care — meșterilor punindu-li-se, în alte condiţii istorice, mai devreme asemenea 
probleme — se ajunsese la soluţii potrivite, verificate apoi printr-o îndelungată practică. S-au 
mai folosit, evident, şi obiecte lucrate peste hotare, oferite apoi, gata făcute, voievodului și 
anturajului său spre cumpărare; dar de foarte multe ori, domnia a trebuit să facă ca 
comenzi anume, unor meșteri din țări — vecine sau mai îndepărtate — a căror artă se bucura 
de o mai mare și binemeritată faimă, sau, atunci cînd era vorba de opere de arhitectură şi 
de pictură murală, să aducă în țară meșteri străini. În toate aceste din urmă cazuri, operele de 
artă au putut și au trebuit să fie adaptate condiţiilor naturale şi economice, cerințelor istorice 
şi artistice specifice Țării Românești. 

Dată fiind însemnătatea pe care, în tot cursul evului mediu, au avut-o credințele religioase 
în viaţa oamenilor și, ca urmare, şi biserica în aceea a societăţii feudale, voievodul, ca laic, nu 
se putea amesteca direct într-o bună parte a vieţii supușilor săi, parte socotită, după concep- 
tiile vremii, a fi de competenţa autorităţii bisericești. Organizarea vieţii religioase după o ierarhie 
avînd în frunte un mitropolit care să fie unul din principalii auxiliari ai voievodului, însemna, 
pentru acesta din urmă, posibilitatea unui control, măcar indirect, și asupra acelei părți din 
viaţa supușilor săi ce scăpa autorităţii sale directe. Astfel, constituirea statului feudal implica 
organizarea bisericii într-o ierarhie bine precizată, iar independenţei lui politice trebuia să-i 
corespundă — ca unul dintre mijloacele de consolidare a autorității domnești, între și dincolo 
de hotarele țării — o recunoaștere a acestei ierarhii de către forul bisericesc suprem pe care-l 
constituia, pe atunci, pentru întreaga lume ortodoxă, patriathia din Constantinopol. Act în 
primul rînd politic, deși înveșmintat în aparențe religioase, o asemenea recunoaștere nu putea 
fi obținută decit după îndelungi tratative ce puteau dura, uneori, și decenii întregi. De aceea 
— deşi despre ierarhi străini care, alungați de dușmani sau de sărăcie din scaunele lor, își 
găsiseră adăpost la curtea voievodului român, contribuind, în schimb, la organizarea bise- 
ricească a țării, se poate vorbi încă de mult mai înainte — recunoașterea de către patriathie a 
mitropoliei "Țării Românești n-a avut loc decit în 1359, 

Ca principal auxiliar al domniei, biserica se bucura din partea acesteia de un neprecupeţit 
sprijin și — prin danii din partea unor reprezentanți ai tuturor păturilor sociale — de venituri 
de o deosebită însemnătate, așa că ea ajunge foarte curind să dispună de o putere economică 
excepţională și să devină, ca urmare, un factor politic de o considerabilă importanță în statul 
feudal. Dar, pe măsură ce se organiza, biserica trebuia, la rindu-i, să-și susțină prestigiul 
dobindit, ba chiar să tindă să și-l și sporească, iar unul din chipurile în care se putea ajunge 
la aceasta trebuia să fie — şi pentru ea, întocmai ca și pentru domnie — fastul. Ca urmare, şi 
în acest scop s-a simțit nevoia îmbogățirii tezaurului tradițional de forme artistice cu altele 
noi, din ce în ce mai somptuoase; dar de astă dată aceste forme trebuiau să fie nu numai 
somptuoase, ci şi adecvate specificului bisericii ca instituție, dogmelor, tradiției și ritualului 
ci. În aceste condiții, arta religioasă existentă, în forme incipiente — cum s-a văzut — încă din 
epoca precedentă, capătă o dezvoltare ce va corespunde mereu cu însemnătatea poziției bisericii 

în societatea vremii. În vederea recunoaşterii mitropoliei “Ţării Românești de către patriarhia 
ecumenică și, mai ales, în urma acestei recunoașteri, arta bisericească munteană își caută şi 
işi găsește modelele în artele religioase din celelalte state ale căror biserici se aflau sub depen- 
denţa patriarhiei din Constantinopol sau chiar în însăşi arta dezvoltată în jurul acestei patri- 
arhii. Dar şi în acest caz — întocmai ca şi în acela al artei de curte — nu au fost adoptate 
decit numai procedeele și formele ce răspundeau unor cerințe reale şi chiar acestea, nu fără 
mai mult sau mai puţin însemnate adaptări la specificul și tradiţiile țării. 

Aduse la noi pentru a satisface nevoile domniei şi bisericii; suferind o primă selecție și 
adaptare la nivelul artei puse în slujba acestor instituţii, formele de imprumut nu vor intra 
însă în sinteză cu cele acum aflate în tezaurul tradițional al meşterilor din "Țara Românească, 
decit la nivelul artei clasei feudale. 

Fie că făceau parte din anturajul domniei și, deci, trebuiau să împărtășească atmosfera de fast 
a curții; fie că, dimpotrivă, în opoziţie faţă de domn, incercau să-și afirme şi astfel veleitățile 
de a pune în cumpănă autoritatea acestuia, feudalii care puteau recurge direct la serviciile 
unor meşteri străini, special aduşi în țară — sau chiar numai la comenzi anume făcute peste 
hotare — nu puteau fi prea numeroși. Cei mai mulți încercau să adopte — în măsura în care 
le era îngăduit de prerogativele voievodale şi, mai ales, în funcţie de propriile lor resurse 
materiale — modelele oferite de arta de curte şi din cuprinsul marilor instituții religioase, 
folosind priceperea şi munca meșterilor localnici. Fie că lucraseră, ca ajutoare, alături de unii 
meşteri veniţi de peste hotare; fie că, uneori, cercetaseră amănunţit — ca oameni de meserie 
— sau că, alteori, văzuseră numai în treacăt asemenea modele, meșterii din țară, cărora li se 
cereau acum lucrări asemănătoare, au trebuit să facă o complexă operă de selecție a formelor 
şi procedeelor — în funcţie de materialele pe care le aveau la dispoziție, de rangul, de dorin- 
ele şi de posibilităţile acelora pentru care lucrau — , dar totodată și o operă de adaptare a 
acestor forme şi procedee la propria lor experiență, la ceea ce era şi devenise tradițional, din 
punct de vedere artistic, societății din Țara Românească. Cum însă cerinţele şi posibilităţile 
feudalilor erau diferite, după cum diferit era și locul fiecăruia dintre ci în ierarhia feudală; 
cum, la rindu-le, şi meşterii, ci înşişi, erau mai mult sau mai puţin dotați şi pricepuți, întreagă 
această operație de selecție şi de adaptare din cate va ieşi sinteza dintre experiența devenită 
tradiţională și ceea ce era nou, nu s-a putut face decit treptat, printr-un continuu şi inde- 
lungat proces a cărui cunoaştere deplină nu ne-o îngăduie încă materialul de care dispunem 
astăzi; tocmai etapele lui de început, atit de interesante — cele ce se situcază cronologic în 
chiar epoca de care ne ocupăm acum și în primele decenii ale celei următoare — ne sint mai 
puţin bine cunoscute, 

Cum în întregul ev mediu «cultura însăși a căpătat un caracter esențialmente teologic»i, 
acceptarea unei anumite confesiuni insemna implicit intrarea in sfera culturii asupra căreia 
aceasta îşi exercita controlul şi supremaţia, Recunoașterea de către patriarhia ecumenică a 
ierarhiei bisericeşti muntene însemna acceptarea confesiunii ortodoxe și deci deplina intrare 


a "Țării Românești în sfera largă a culturii bizantine, Dar această cultură putea fi accesibilă — 
în funcție de cele două limbi de cult folosite în biserica ortodoxă — fie în forma ei grecească 
(a patriarhiei şi a provinciilor Imperiului Bizantin), fie în forma slavă (a popoarelor din Balcani, 
vecine nouă). Deși primii mitropoliți şi episcopi ai Țării Românești au fost greci — cum o 
dovedesc și actele lor, și inscripţiile puţinelor obiecte de cult rămase de la unul dintre ei — 
totuși, atit în ce privește arta, cît și în ce priveşte întreaga cultură a epocii, legăturile directe 
cu Constantinopolul apar pe atit de puțin vădite, pe cit de puternice se arată a fi fost cele cu 
lumea slavă a Balcanilor. Departe de a fi rezultanta întimplătoare a unei inegale păstrări a mate- 
rialului, acest fapt își are explicația logică într-o serie de împrejurări istorice. 

Prestigiul de care se bucurase în aceste regiuni cel de al doilea țarat bulgar explică — așa cum 
s-a văzut — de ce unele forme bizantine ajunseseră pe teritoriul. viitoarei “Țări Românești 
în prelucrări sud-slave, mai ales de nuanță bulgară. Tot astfel se explică și de ce, alături şi impre- 
ună cu acestea, pătrunseseră aci prin intermediul limbii slave — ca limbă de cult, în incă rudi- 
mentar organizata biserică, și totodată ca limbă de cultură în genere — şi acelea dintre ele- 
mentele de cultură bizantină ce fuseseră cerute treptat de feudalitatea în formaţie a acestor 
regiuni. Ceea ce devenea deci necesar — in vederea şi, mai ales, ca urmare a recunoașterii 
ierarhiei bisericeşti de către patriarhie — nu era decit o completare a moștenirii epocii prece- 
dente, cu unele forme artistice și elemente de cultură in genere, cerute de schimbarea — deo- 
camdată mai mult de titulatură decit reală — pe care acest act o adusese în viața societăţii 
feudale din Țara Românească. Era normal ca, in acest scop, să se continue pe linia, devenită 
tradițională, a culturii slavone şi a prelucrărilor sud-slave ale formelor bizantine, mai apropiate 
nu numai geografic, ci şi ca nivel, de realitățile din Țara Românească, 

Într-adevăr, la capătul unei tradiții culturale aproape milenare, Bizanțul atinsese un stadiu 
de rafinament cultural și artistic greu accesibil societății feudale din “Țara Românească, stat 
abia format politiceşte și încă la începutul dezvoltării sale culturale, În cadrul statelor pe care 
le formaseră, popoarele slave din Balcani nu preluaseră încă din cultura şi arta bizantină decit 
ceea ce fusese absolut necesar, ceea ce era lesne accesibil și uşor adaptabil unor culturi feudale 
începătoare. Ele prelucraseră apoi în funcţie de nivelul lor de dezvoltare elementele primite, 
dind astfel la iveală forme la un nivel mai apropiat de cel corespunzător fazei de dezvoltare 
în care se afla societatea din Țara Românească. Era normal deci ca, în primul rind, de expe- 
rienţa lor să caute să profite învățații și meșterii din voievodatul de curind constituit. 

“Tocmai în vremea cînd în Țara Românească se simțea acut nevoia imbogățirii tezaurului ei 
cultural şi artistic cu forme noi, cultura slavă din Balcani cunoştea o nouă fază de înflorite, 
de astă dată primul loc ocupindu-l — mai ales în ceea ce priveşte arta — nu aratul bulgar, ci 
cel sirbesc. Ajungind să cuprindă pentru cităva vreme cele mai pline de viață provincii euro- 
pene ale Imperiului Bizantin, avind dincolo chiar de hotarele sale sprijinul important al călu- 
gărilor din Athos și al unei însemnate părți din populaţia Salonicului (cel mai de seamă, după 
capitală, dintre centrele Imperiului Bizantin), țaratul sîrbesc adoptă o bună parte din formele 
artei paleologe, şi le asimilează, le prelucrează, reușind apoi — incepind cu a doua jumătate 
a veacului al XIV-lea — să le transmită celorlalte popoare de confesiune ortodoxă în limbă 
slavă, pînă chiar în îndepărtatul Novgorod. Cind, către mijlocul celei de a doua jumătăți a 

secolului, Țara Românească sub Vladislav I (1364—1377) ajunge în fruntea rezistenței impo- 
triva ofensivei desfășurate de regatul maghiar, pe valea Dunării și spre Balcani — ofensivă 
pusă sub egida catolicismului — această rezistență se manifestă (cum era normal pentru 
acea vreme) şi sub aspectul confesional de contraofensivă ortodoxă. Deși patronată de patri- 
arhia ecumenică, această contraofensivă va promova nu formele tradiționale de artă ale capitalei 
Imperiului Bizantin, ci pe acelea adaptate momentului, viguroase și mai uşor accesibile — pe 
cate le oferea arta balcanică, în nuanța ei sirbească, 

În prima jumătatea a secolului al XIV-lea, asupra artei din regiunile dintre Dunăre și Carpaţi 
îşi exercitaseră influența, în aproape egală măsură, două curente: cel occidental-catolic, prin 
Ungaria şi Transilvania, și cel bizantin-ortodox, prin regiunile balcanice (în special Bulgaria). 
Organizarea unei ierarhii canonice, ca urmare a întemeierii Țării Românești, constituia însă 
acum un prim obstacol față de pătrunderea elementelor occidentale, aşa încît, de aci înainte 
această pătrundere se va mărgini aproape numai la domeniul culturii materiale și mai ales al 
celei legate de viața curții domneşti şi a marilor feudali, 

Începind deci de la mijlocul secolului al XIV-lea, Țara Românească se încadrează astfel defi- 
nitiv în aria civilizației bizantine, ale cărei forme artistice vor pătrunde, în special, prin 
filiera sîrbească. 


